Թոմ Օդել

Թոմաս Պիտեր Օդել (անգլ.՝ Thomas Peter Odell, նոյեմբերի 24, 1990(1990-11-24), Չիչեստեր, Անգլիա, Միացյալ Թագավորություն), անգլիացի երգահան-երգիչ։ Դեբյուտային՝ Songs from Another Love ալբոմը թողարկել է 2013 թվականին։ BRIT մրցանակաբաշխությունում 2013 թվականին ստացել է «Քննադատների ընտրություն» մրցանակը։ Առաջին ստուդիական ալբոմը՝ Long Way Down, թողարկվել է 2013 թվականի հունիսի 24-ին։


== Վաղ տարիներ ==
Թոմ Օդելը ծնվել է հարավային Սասեքսի Չիեսետեր քաղաքում, հայրը՝ ինքնաթիռի օդաչու, մայրը՝ դպրոցի ուսուցչուհի։ Ունի ավագ քույր։ Թոմը իր մանկության մեծ մասը հոր աշխատանքի պատճառով անց է կացրել Նոր Զելանդիայում։ Սովորել է Սիֆորդ քոլեջում։ Ուսանել է դաշնամուր մինչև դասական 7-րդ աստիճան։ Սկսել է գրել իր երգերը 13 տարեկան հասակում, բայց ոչ ոք դրանց մասին չի պատմել, որովհետև մտածել է դրանք «զիլ» չեն։
18 տարեկան հասակում Թոմը որոշում է ուսանել Յորքի համալսարանում և փորձում է տեղ ստանալ Լիվերպուլի երաժշտական քոլեջում։ Նա մասնակցում էր երեկոյան «ազատ միկրոֆոն» միջոցառումների. «Դա ստորացումներով լի էր. ստեղնաշարը ձեռքից բաց չթողնելը, բանդաների կողմից միկրոֆոնը ձեռքիցս վերցնելը և ծիծաղելը... ես սովորեցի կատարել, սովորեցի՝ որ երգերն են գործում»։ Մեկ տարի հետո, բարմենի իր աշխատանքից հոգնած, նա տեղափոխվում է Չիչեստեր։ Օգտագործելով տատիկի մեքենան՝ նա մշտապես մեկնում էր Լոնդոն՝ շոուներ անելու և երաժշտական դպրոցներում գովազդներ անելու։ Հետո նա տեղափովում է Լոնդոն՝ նվագելու «Թոմը և տարվա եղանակները» խմբում։ Սակայն հետագայում նա որոշեց դառնալ մենակատար, որովհետև «չէր ցանկանում ստիպված լինել հույսը դնելու ուրիշների վրա»։


== Կարիերա ==
Օդելը պայմանագիր է կնքել In the Name Of լեյբլի հետ, որը Columbia Records ընկերության դրոշմն է։ Նա հայտնաբերվել է լեյբլի ղեկավար Լիլի Ալենի կողմից, ով նշել է, որ «նրա էներգիան բեմի վրա ինձ հիշեցրեց Դեյվիդ Բոուին»։ Նա ալբոմի համար ստացել է կանխավճար. «Ես գնացի և կանխիկ գումարով բերեցի մի հին Մինի Կուպեր։ Հետո, երեք շաբաթ անց, վերադարձա Շոտլանդիայի ելույթից, և մեքենան չկար, այնպես որ եթե դուք տեսնեք կանաչ դասական Մինի Կուպեր, այն իմն է»։ Նա թողարկել է իր ընդլայնված պիեսը 2012 թվականի նոյեմբերին։ Հեռուստատեսային դեբյուտը եղել է 2012 թվականի նոյեմբերին, որտեղ հանդես է եկել որպես կատարող։ Թոմը ներկայացվել է ԲիԲիՍի հեռուսատընկերության «2013 թվականի ձայնը» քվերակության 15 թեկնածուների շարքում՝ 2013 թվականի հունվարին։ Այդ ամիս նաև նրա "Another Love" սինգլը օգտագործվել է ԲիԲիՍի ընկերության կողմից՝ 2013 թվականի իրենց ծրագիրը գովազդելու համար։ Թոմի երգերը օգտագործվել են նաև նորաձևության «Բարբերի» շուների ժամանակ։ Թոմը ճանաչվել է BRITs' մրցանակաբաշխության «քննադատների ընտրություն» անվանակարգի հաղթող։ Անվանակարգը նախկինում հաղթել են այնպիսի արտիստներ, ինչպիսիք են Ադելը, Ֆլորենսը և մեքենան և 2013 թվականի փետրվարին հեռուստատեսային հանդիսության ժամանակ Էմիլի Սանդեի կողքին հարցազրույց է տվել։
Թոմի առաջին ալբոմը՝ Long Way Down, թողարկվել է 2013 թվականի հունիսի 24-ին և Միացյալ Թագավորության երաժշտական մրցույթներում գրավել առաջին հորիզոնականը։ Նա 2013 թվականի հուլիսի 13-ին Լոնդոնի Հայդ այգում աջակցել է The Rolling Stones խմբին, սակայն հիվանդության պատճառով չի կարողացել կատարել։
Թոմը 2014 թվականին «Ivor Novello Awards» մրցանակաբաշխության ժամանակ ճանաչվել է «տարվար երգահան»։ Նրա՝ «Can't Pretend» երգը օգտագործվել է հեռուստատեսային սերիալներում։
Ամենանոր երգը The Beatles' խմբի «Real Love» երգի «cover» տարբերակն է, որը 2014 թվականին դարձել է Ջոն Լյուիի ամանորյա գովազդը և նրան բերել մեծ հասարակայնություն։ Գովազդը ներկայացնում է պինգվինի, որը գտնում է սեր, որը թողարկվել է նույն օրերին, ինչ սինգլը։ Գովազդի՝ եթեր գնալուց մի քանի ժամ հետո երգը հայտնվել է երաժշտության փնտրման Shazam համակարգի «տենդենցներ» բաժնի ամենաբարձր հորիզոնականում։ Թողարկումից 3 օր անց այն եղել է Միացյալ թագավորության Թոք 40-ի 21-րդ հորիզոնականում՝ հասնելով մինչև 7-րդ հորիզոնականի։


== Ներշնչանքի աղբյուրներ ==
Թոմը մեծացել է լսելով Էլթոն Ջոնին։ Առաջին ալբոմը, որը նա լսել է, եղել է Goodbye Yellow Brick Road (1973 թ.)։ Նա նաև նշում է Դեյվիդ Բոուիի, Ջեֆ Բաքլիի, Բոբ Դիլանի, Արթուր Ռասելի, Լեոնարդ Քոհենի, Լեոնել Ռասելի, Բիլի Ջոելի, Ռենդի Նյումենի, Թոմ Վայթսի, Ռոդրիգեսի և Բրյուս Սպրիգսթինի անունները որպես ներշնչանքի աղբյուրներ։
Թոմը ասել է, որ իր երգերի բառերը ներշնչանքը «6 ամսից ավելի որևէ մեկի հետ հարաբերությունները պահելու անկարողության արդյունքն է»։ Նա նաև ասում է. «Կարծում եմ՝ ավելի լավ երգեր եմ գրում, երբ ազնիվ եմ և գրում եմ այն մասին, թե ինչ է կատարվում ինձ հետ։ Այնուամենայնիվ, կարող է մի փոքր տարօրինակ թվալ, երբ ընկերները կամ ընկերուհին պարզում են, որ երգը իրենց մասին է։ Բայց հրաշալի է, թե ինչ ես դու կարող ստանալ դրանից. կարծում եմ՝ նրանք դա «գեղարվեստական արտոնագիր» են անվանում»։


== Սկավառակագրություն ==


=== Ստուդիական ալբոմներ ===


=== Այլ ելույթներ ===


=== Սինգլներ ===


=== Պրոմո սինգլներ ===


== Մրցանակներ և անվանակարգեր ==


== Տես նաև ==
Can't Pretend
Another Love (երգ, Թոմ Օդել)


== Հղումներ ==


== Արտաքին հղումներ ==
tomodell.com Թոմ Օդել. պաշտոնական կայք